Apple udgiver AirTag-sikkkerhedsguide

Lige siden AirTag kom på hylderne sidste år, har der løbende været historier om misbrug af den lille sporingsenhed. Den er blevet misbrugt af alt fra biltyve til jaloux ægtemænd. Det er måske en af årsagerne til, at Apple i sidste uge udgav en ny sikkerhedsguide.

Den giver blandt andet giver instrukser i, hvordan man kan beskytte sig selv mod AirTag.

AirTag er designet til at lokalisere tabte genstande ved hjælp af Apples kraftfulde ‘Find’-netværk.
Det er små knapformede genstande, der kan sættes på nøgler eller en pung. Der har dog været adskillige historier om, at de også er blevet misbrugt til at spore personer.

Apples nye Personal User Safety Guide tilbyder hjælp til personer, der er “bekymret over eller oplever teknologi-aktiveret misbrug, stalking eller chikane”.

Under AirTags-sektionen viser brugerne, hvad de skal gøre, hvis de bliver advaret om en ukendt AirTag. Det fremhæver også, hvad du skal gøre, hvis du hører eller finder et AirTag, der ikke tilhører dig. Guiden viser Android-brugere, hvordan de kan downloade en app, der vil hjælpe med at advare brugere om herreløse AirTags.

Pludselig fokus

Da Apple lancerede AirTag i april 2021, gjorde de det klart, at de var designet “til at spore enheder, ikke mennesker”.

Sporingsenheder a la AirTag har eksisteret i flere år. De blev i første omgang båret frem af firmaet Tile. Men også Samsung har fremstillet enheder med samme funktionalitet. Det var dog først da Apple lavede AirTags, at der for alvor kom fokus på misbrug.

Vejledningen viser også brugerne, hvordan Apple-produkter kan bruges til at beskytte privatlivets fred og sikkerhed, herunder:

Sådan fjerner du en persons adgang til placeringsdata, som tidligere er delt med dem.

Sådan giver du automatisk besked til en ven, når du er kommet sikkert hjem.

Sådan aktiverer du SOS i en nødsituation.

Apple udgiver AirTag-sikkkerhedsguide